cyanic-selkie/wikianc huggingface dataset:
วิวัฒนาการ
กลไกที่สองในการขับเคลื่อนกระบวนการวิวัฒนาการคือการเปลี่ยนความถี่ยีนอย่างไม่เจาะจง (genetic drift) อันเป็นกระบวนการอิสระจากการคัดเลือกความถี่ของยีนประชากรแบบสุ่ม การแปรผันทางพันธุกรรมเป็นผลมาจากการอยู่รอด และการสืบพันธุ์ของสิ่งมีชีวิต แม้ว่าการแปรผันทางพันธุกรรมในแต่ละรุ่นนั้นจะเปลี่ยนแปลงเพียงเล็กน้อย แต่ลักษณะเหล่านี้จะสะสมจากรุ่นสู่รุ่น เกิดการเปลี่ยนแปลงทีละเล็กละน้อยในสิ่งมีชีวิต จนกระทั่งเวลาผ่านไปเป็นระยะเวลานาน จะทำให้เกิดการเปลี่ยนแปลงขึ้นในลักษณะของสิ่งมีชีวิต กระบวนการดังกล่าวเมื่อถึงจุดสูงสุดจะทำให้กำเนิดสปีชีส์ชนิดใหม่ แม้กระนั้น ความคล้ายคลึงกันระหว่างสิ่งมีชีวิตมีข้อเสนอที่เป็นที่รู้จักกันดีคือการสืบเชื้อสายจากบรรพบุรุษ (หรือยีนพูลของบรรพบุรุษ) เมื่อผ่านกระบวนการนี้จะก่อให้เกิดความหลากหลายมากขึ้นทีละเล็กละน้อย
เอกสารหลักฐานทางชีววิทยาวิวัฒนาการชี้ให้เห็นว่ากระบวนการวิวิฒนาการเป็นสิ่งที่เกิดขึ้นจริง การศึกษาซากฟอสซิล และความหลากหลายทางชีวภาพของสิ่งมีชีวิตทำให้นักวิทยาศาสตร์ช่วงกลางคริสศตวรรษที่ 19 ส่วนใหญ่เชื่อว่าสปีชีส์มีการเปลี่ยนแปลงมาตลอดในประวัติศาสตร์ของสิ่งมีชีวิตที่ผ่านมา อย่างไรก็ตาม กระบวนการที่ขับเคลื่อนการเปลี่ยนแปลงนี้เป็นปริศนาต่อนักวิทยาศาสตร์ทั่วไป จนกระทั่งปี พ.ศ. 2402 ชาร์ล ดาวิน ตีพิมพ์หนังสือ กำเนิดสปีชีส์ ซึ่งได้อธิบายทฤษฎีวิวัฒนาการโดยกระบวนการคัดเลือกโดยธรรมชาติ ซึ่งอยู่บนพื้นฐานของข้อสังเกต 3 ประการกล่าวคือ : 1) ในหมู่ประชากรสัตว์สายพันธุ์เดียวกันก็มีลักษณะทางกายภาพ และพฤติกรรมแตกต่างกันไป, 2) ลักษณะที่แตกต่างกันนั้นมีอัตราความอยู่รอด และการถูกส่งผ่านไปสู่รุ่นต่อไปแตกต่างกัน, 3) ลักษณะต่าง ๆ สามารถถูกส่งผ่านจากรุ่นหนึ่ง ไปสู่อีกรุ่นหนึ่งได้. จากข้อสังเกตเหล่านี้ ดาร์วินเสนอว่าสมาชิกของลูกหลานรุ่นถัด ๆ ไปจะแสดงลักษณะที่แตกต่างจากบรรพบุรุษของตนในที่สุด โดยการสืบพันธุ์ตามธรรมชาติจะคัดเลือกเอาลักษณะที่ได้เปรียบเอาไว้ เพื่อให้สายพันธุ์มีโอกาสรอดได้มากที่สุดในสภาพแวดล้อมของตน
หลังการตีพิมพ์หนังสือไม่นาน ทฤษฎีของดาร์วินก็เป็นที่ยอมรับต่อสมาคมวิทยาศาสตร์   ในคริสต์ทศวรรษที่ 1930 การคัดเลือกโดยธรรมชาติของดาร์วินเริ่มมีความชัดเจนมากขึ้น หลังจากที่เกรกอร์ เม็นเดิล ได้ค้นพบการถ่ายทอดลักษณะทางพันธุกรรม ก่อให้เกิดทฤษฎีวิวัฒนาการสมัยใหม่ โดยเม็นเดิลได้กล่าวถึงความสัมพันธ์ของ ยูนิต (ซึ่งภายหลังเรียกว่า ยีน) และ กระบวนการ ของการวิวัฒนาการ (การคัดเลือกโดยธรรมชาติ) การศึกษาของเม็นเดิลทำให้สามารถไขข้อข้องใจถึงวิธีการถ่ายทอดลักษณะทางพันธุกรรมจากกระบวนการคัดเลือกโดยธรรมชาติของดาร์วินได้อย่างดี และเป็นหลักการสำคัญของชีววิทยาสมัยใหม่ ซึ่งเป็นการอธิบายกระบวนการดังกล่าวร่วมกับความหลากหลายทางพันธุกรรมบนโลก
การถ่ายทอดทางพันธุกรรม
ลักษณะของสิ่งมีชีวิตที่สร้างขึ้นอันประกอบด้วยลักษณะทางพันธุกรรม (จีโนไทป์) และพฤติกรรมอันเกิดจากการหล่อล้อมของสิ่งแวดล้อม รวมกันเรียกว่า "ฟีโนไทป์" (phenotype) ลักษณะที่สิ่งมีชีวิตแสดงออกก็จะการปฏิสัมพันธ์ร่วมกันระหว่างลักษณะทางพันธุกรรม (จีโนไทป์) และสิ่งแวดล้อม ผลลัพธ์ก็คือ ไม่ใช่ทุกลักษณะของสิ่งมีชีวิต (ฟีโนไทป์) ที่จะสามารถถ่ายทอดลักษณะดังกล่าวสู่ลูกหลานได้ ตัวอย่างเช่น ลักษณะสีผิวของคนที่แดดส่องจนกลายเป็นสีแทน เป็นลักษณะที่เกิดร่วมกันระหว่างลักษณะพันธุกรรมแต่ละบุคคล (จีโนไทป์) ร่วมกับสิ่งแวดล้อม ดังนั้นลักษณะผิวสีแทนดังกล่าวจะไม่สามารถส่งผ่านไปยังรุ่นลูกได้ อย่างไรก็ตาม ผิวของคนทั่วไปก็มีปฏิกิริยาต่อแสงแดดแตกต่างกันไปขึ้นอยู่กับความแตกต่างของจีโนไทป์ อย่างไรก็ดีตัวอย่างดังกล่าวไม่มีผลต่อคนผิวเผือก เนื่องจากคนเหล่านี้ผิวหนังจะไม่มีปฏิกิริยากับแสงแดด
ลักษณะการถ่ายทอดทางพันธุกรรมถ่ายทอดระหว่างดีเอ็นเอของแต่ละรุ่น อันเป็นโมเลกุลที่เก็บข้อมูลลักษณะ และรหัสพันธุกรรมของสิ่งมีชีวิต ดีเอ็นเอเป็นสารพวกพอลิเมอร์ ประกอบด้วยเบส 4 ชนิด ลำดับเบสในดีเอ็นเอเรียงลำดับตามข้อมูลทางพันธุกรรม โดยใช้อักษรทางภาษาอังกฤษแทน อันได้แก่ A, T, C และ G ในการวิเคราะห์ข้อมูลทางคอมพิวเตอร์ ส่วนของโมเลกุลดีเอ็นเอที่ระบุหน้าที่ของยูนิตเรียกว่า "ยีน" แต่ละยีนก็จะมีลำดับเบสที่แตกต่างกันไป ในเซลล์ ประกอบไปด้วยดีเอ็นเอสายยาวรวมกันกับโปรตีนเป็นโครงสร้างรวมกันเรียกว่า "โครโมโซม" บริเวณจำเพาะที่อยู่ของโครโมโซมเรียกว่า "โลคัส" (locus) ลำดับของดีเอ็นเอ ณ ตำแหน่งโลคัสแตกต่างกันไปในแต่ละคน ทำให้เกิดรูปแบบที่แตกต่างกันในลำดับดังกล่าว เรียกว่า "อัลลีล" (allele) ลำดับดีเอ็นเอสามารถเปลี่ยนแปลงได้โดยผ่านการะบวนการกลายพันธุ์ ทำให้เกิดอัลลีลใหม่ ถ้ากระบวนการกลายพันธุ์เกิดขึ้นกับยีน อัลลีลใหม่จะส่งผลกระทบต่อลักษณะของสิ่งมีชีวิตอันเนื่องมาจากการควบคุมของยีน ทำให้เกิดการเปลี่ยนแปลงลักษณะฟีโนไทป์ของสิ่งมีชีวิต อย่างไรก็ตามความสอดคล้องระหว่างอัลลีล และลักษณะทางพันธุกรรมทำงานร่วมกันในบางกรณี แต่ลักษณะส่วนใหญ่จะซับซ้อน และเป็นลักษณะที่ควบคุมโดยยีนมากกว่า 1 ชนิด
การแปรผัน
ฟีโนไทป์ของสิ่งมีชีวิตแต่ละชนิดเป็นผลมาจากทั้งจีโนไทป์ และอิทธิพลจากสิ่งแวดล้อมที่สิ่งมีชีวิตนั้นอาศัยอยู่ ส่วนสำคัญของการแปรผันในฟีโนไทป์ในประชากรเกิดจากสาเหตุที่แตกต่างกันระหว่างจีโนไทป์ ทฤษฎีวิวัฒนาการสมัยใหม่ให้คำจำกัดความถึงวิวัฒนาการในฐานะของการเปลี่ยนแปลงเป็นระยะเวลานานในความแปรผันทางพันธุกรรม ความถี่ของแต่ละแอลลีลจะผันแปร ความสัมพันธ์อาจแพร่หลายมากขึ้น หรือน้อยลง วิวัฒนาการเกิดขึ้นโดยการเปลี่ยนแปลงความถี่อัลลีลโดยวิธีใดวิธีหนึ่ง ความแปรผันจะหายไปเมื่ออัลลีลไปถึงจุดฟิกเซชัน (fixation) กล่าวคือเป็นลักษณะแปรผันดังกล่าวสูญหายไปจากประชากรหรือถูกแทนที่ด้วยลักษณะใหม่ที่ไม่เหมือนเช่นบรรพบุรุษ
ความแปรผันเกิดขึ้นการกลายพันธุ์ในองค์ประกอบของยีน อาจเกิดจากการอพยพของประชากร (ยีนโฟลว์) หรือการจับคู่กันของยีนใหม่ๆในกระบวนการสืบพันธุ์ ความแปรผันยังอาจเกิดขึ้นจากการแลกเปลี่ยนยีนระหว่างสิ่งมีชีวิตต่างสปีชีส์ อาทิ การแลกเปลี่ยนยีนในแบคทีเรียและการไฮบริดในพืช แม้ว่าจะเกิดการแลกเปลี่ยนยีนทำให้ความแปรผันเกิดความเปลี่ยนแปลงผ่านกระบวนการข้างต้น แต่จีโนมส่วนใหญ่ของสปีชีส์ก็ยังคงเอกลักษณ์จำเพาะแต่ละสปีชีส์ไว้ อย่างไรก็ดี แม้การเปลี่ยนแปลงเพียงเล็กน้อยในจีโนไทป์สามารถสร้างความเปลี่ยนแปลงอย่างมากต่อฟีโนไทป์ได้ อาทิ ชิมแปนซีและมนุษย์มีความแตกต่างของจีโนมเพียง 5%
ทฤษฎีของลามาร์ก (Lamarck's Theory)
ก่อตั้งโดย ฌอง แบพติสท์ เดอ ลามาร์ก (JEAN BAPTISTE DE LAMARCK) (1744 – 1829) วิศวกรชาวฝรั่งเศสซึ่งในบั้นปลายชีวิตได้ศึกษาชีววิทยา ได้เป็นผู้วางรากฐานเกี่ยวกับวิวัฒนาการเป็นคนแรกได้เสนอกฎ 2 ข้อ คือ จากกฎทั้ง 2 ข้อนี้สรุปได้ว่า สิ่งแวดล้อมมีผลต่อรูปร่างของสัตว์ อวัยวะใดที่ใช้บ่อย ก็จะเจริญเติบโตขยายใหญ่ขึ้น อวัยวะใดที่ไม่ใช้ก็จะอ่อนแอลงและเสื่อมหายไปในที่สุด ลักษณะที่ได้มาและเสียไปโดยอิทธิพลของสิ่งแวดล้อม โดยการใช้และไม่ใช้จะคงอยู่ และถ่ายทอดไปสู่ลูกหลานโดยการสืบพันธุ์ ยกตัวอย่างเช่น ยีราฟสมัยก่อนมีคอสั้น เมื่อยืดคอกินใบไม้สูง ๆ นาน ๆ เข้าคอจะค่อย ๆ ยืดยาวจนเป็นยีราฟปัจจุบัน ขาหลังของปลาวาฬหายไป เนื่องจากใช้หางว่ายน้ำ อย่างไรก็ตามถึงแม้ว่า ลามาร์กจะเป็นผู้วางรากฐานของวิวัฒนาการเป็นคนแรก แต่ลามาร์กไปเน้นการถ่ายทอดลักษณะไปให้ลูกหลานว่าเกิดจากการฝึกปรือซึ่งไม่ถูกต้อง เนื่องจากในสมัยนั้นวิชาพันธุศาสตร์ยังไม่เจริญ
ไวส์ มันน์ (WEISMANN) ชาวเยอรมันได้ทำการทดลองตัดหางหนู 20 รุ่น เพื่อคัดค้าน ลามาร์ก หนูที่ถูกตัดหางยังคงมีลูกที่มีหาง ไวส์มันน์ อธิบายว่าเนื่องจากสิ่งมีชีวิตประกอบด้วยเซลล์สืบพันธุ์และเซลล์เนื้อเยื่อ เมื่อสิ่งมีชีวิตตายเซลล์สืบพันธุ์เท่านั้นที่ถ่ายทอดให้ลูกหลานได้ (ก่อนตาย) ส่วนเซลล์เนื้อเยื่อจะหมดสภาพไป การที่หนูถูกตัดหางเป็นเรื่องของเซลล์เนื้อเยื่อ ส่วนเซลล์สืบพันธุ์มีการควบคุมการสร้างหาง หนูที่เกิดใหม่จึงยังคงมีหาง ความคิดของไวส์มันน์ตรงกับความรู้เรื่องพันธุ์กรรมสมัยนี้ เขาเรียกการสืบทอดลักษณะนี้ว่า การสืบต่อกันไปของเซลล์ สืบพันธุ์ (THE CONTINUTY OF THE GERM PLASM)
ทฤษฎีการเลือกสรรโดยธรรมชาติของดาร์วิน (Darwin's Theory)
ค.ศ. 1859 ดาร์วินได้เสนอ ทฤษฎีการเกิดสิ่งมีชีวิตใหม่ เป็นผลอันเนื่องมาจากการคัดเลือกทางธรรมชาติ ทำให้สามารถเข้าใจการกระจายของพืชและสัตว์ ที่มีอยู่ประจำแต่ละท้องถิ่นตามหลักซึ่งภูมิศาสตร์ ดังต่อไปนี้คือ
ทฤษฎีการผ่าเหล่า (Theory of Mutation)
ทฤษฎีนี้ ฮิวโก เดอ ฟรีส์ (Hugo de Vries) ซึ่งเป็นนักพฤกษศาสตร์ชาวฮอลันดา ตั้งขึ้นใน ค.ศ. 1895 เดอ ฟรีส์ พบพืชดอกชนิดหนึ่ง มีลักษณะแปลกกว่าต้นอื่น ๆ เขาจึงนำเมล็ดของพืชต้นเดิมแบบเก่ามาเพาะ ปรากฏว่าได้ต้นที่มีลักษณะแปลกอยู่ต้นหนึ่ง เมื่อนำเมล็ดของต้นที่มีลักษณะแปลกมาเพาะ จะได้ต้นที่มีลักษณะแปลกทั้งหมดแสดงว่าได้เกิดมีการเปลี่ยนแปลงอย่างกะทันหันในต้นเดิม เขาจึงตั้งทฤษฎีของการผ่าเหล่า โดยอาศัยข้อเท็จจริงจากการสังเกต และการทดลองดังกล่าวนี้ ซึ่งแสดงให้เห็นว่า พันธุ์ใหม่ ๆ อาจเกิดโดยกะทันหันได้
โรแบร์ท ยุคเคิล
โรแบร์ท ยุคเคิล (เกิดวันที่ 12 ธันวาคม ค.ศ. 1981)  เป็นนักยิมนาสติกชายชาวเยอรมัน เคยเข้าร่วมการแข่งขันกีฬายิมนาสติกในโอลิมปิกฤดูร้อน 2004 และกีฬายิมนาสติกในโอลิมปิกฤดูร้อน 2008
ยุคเคิลยังได้รับรางวัลเหรียญทองแดงในการแข่งขันยิมนาสติกโลก แชมเปียนชิปส์ 2007
ตันก๋ง
เฉิน กง ตามสำเนียงมาตรฐาน หรือ ตันก๋ง ตามสำเนียงฮกเกี้ยน (ตาย ค.ศ. 198) ชื่อรอง กงไถ (公臺) เป็นที่ปรึกษาของขุนศึก ลิโป้ ในปลาย ราชวงศ์ฮั่นตะวันออก ของจีน เขาได้เริ่มต้นอาชีพของเขาภายใต้ขุนศึกอีกคน โจโฉ ก่อนแปรพักตร์ไปอยู่กับ ลิโป้ เขาถูกประหารชีวิตพร้อมกับลิโป้ หลังจากที่โจโฉเอาชนะลิโป้ที่ ยุทธการที่แห้ฝือ
ประวัติ
ปีเกิดของเฉิน กง นั้นไม่มีบันทึกในประวัติศาสตร์ แต่ทราบว่า เขาเป็นชาวตงจวิ้น (東郡) อยู่ทางใต้ของอำเภอเชิน (莘縣) มณฑลชานตง (山东省) ในปัจจุบัน
ราว ค.ศ. 190 เฉิน กง เข้าสวามิภักดิ์เฉา เชา/โจโฉ เวลานั้น ขุนศึกทั่วแว่นแคว้นรวมกำลังกันมาปราบทรราชต่ง จั๋ว/ตั๋งโต๊ะ ซึ่งจับพระมหากษัตริย์หลิว เสีย (劉協) หรือหองจูเหียบ เป็นองค์ประกันอยู่ในนครลั่วหยาง/ลกเอี๋ยง (洛阳) ผลงานสำคัญของเฉิน กง ในช่วงที่รับใช้เฉา เชา นั้น คือ เมื่อ ค.ศ. 193 เขาใช้ยุทธวิธีทางทูตพิชิตหยั่นโจว (兖州) ซึ่งอยู่ภาคตะวันตกของมณฑลชานตงในปัจจุบัน นับเป็นการวางรากฐานให้เฉา เชา เข้าสู่อำนาจในเวลาถัดมา
ใน ค.ศ. 194 ระหว่างที่เฉา เชา นำทัพออกปราบปรามเถา เชียน/โตเกี๋ยม (陶謙) ที่สฺวีโจว/ชีจิ๋ว (徐州) ซึ่งอยู่ทางภาคเหนือของมณฑลเจียงซู (江苏省) ในปัจจุบัน เฉิน กง และสหาย คือ จาง เหมี่ยว/เตียวเมา (張邈) ได้หนีไปเข้ากับลฺหวี่ ปู้/ลิโป้ ขุนศึกคู่แข่งของเฉา เชา
ด้วยความช่วยเหลือของเฉิน กง และจาง เหมี่ยว ลฺหวี่ ปู้ สามารถยึดหยั่นโจวได้อย่างรวดเร็ว เฉา เชา จึงรีบยกทัพกลับมาล้อมลฺหวี่ ปู้ ที่ผูหยาง (濮陽) รบรากว่าร้อยวัน ไม่รู้แพ้ชนะ เผอิญเกิดทุพภิกขภัย ลฺหวี่ ปู้ จึงทิ้งที่มั่นไปอาศัยร่มโพธิ์ร่มไทรของหลิว เป้ย์/เล่าปี่ (劉備) ที่เซี่ยพี (下邳) ปัจจุบันคือ พีโจว (邳州) มณฑลเจียงซู
ใน ค.ศ. 196 ลฺหวี่ ปู้ หักหลังหลิว เป้ย์ โดยยึดเมืองเซี่ยพี ประกาศตัวเป็นเจ้าเมือง แล้วส่งหลิว เป้ย์ ไปอยู่เมืองเสี่ยวเพ่ย์/เสียวพ่าย (小沛) ซึ่งอยู่ใกล้เคียง
ใน ค.ศ. 198 ลฺหวี่ ปู้ ยกทัพโจมตีหลิว เป้ย์ เป็นเหตุให้หลิว เป้ย ขอความช่วยเหลือจากเฉา เชา และเฉา เชา นำทัพมาปราบลฺหวี่ ปู้ ยังเมืองเซี่ยพี ครั้นกองทัพของเฉา เชา มาถึงเผิงเฉิง (彭城) ซึ่งอยู่ทางตะวันออกของเซี่ยพี และปัจจุบันคือ สฺวีโจว (徐州) มณฑลเจียงซูนั้น เฉิน กง แนะให้ลฺหวี่ ปู้ ชิงโจมตีเฉา เชา ก่อน แต่ลฺหวี่ ปู้ ฟังคำเมีย นิ่งรอให้เฉา เชา รุก ทว่า เมื่อเปิดศึกกันแล้วมีแต่จะแพ้ ลฺหวี่ ปู้ พยายามจะตีฝ่าวงล้อมออกไปก็ไม่เป็นผล จึงคิดจะจำนนต่อเฉา เชา แต่เฉิน กง ห้ามไว้
หลังล้อมลฺหวี่ ปู้ ไว้ในเมืองเซี่ยพีกว่าสองเดือน เฉา เชา สั่งทหารขุดคูเพื่อทดน้ำจากแม่น้ำซื่อ (泗水) และแม่น้ำอี๋ (沂水) มาท่วมเซี่ยพี ผู้ใต้บัญชาของลฺหวี่ ปู้ คือ โหว เฉิง/เฮาเสง (侯成), ซ่ง เซี่ยน/ซงเหียน (宋憲), และเว่ย์ ซฺวี่/งุยซก (魏續) จึงจับเฉิน กง มาให้เฉา เชา เมื่อขาดที่ปรึกษาคนสำคัญ ลฺหวี่ ปู้ ก็หมดหนทาง เขาสู้จนหยดสุดท้ายอยู่บนประตูเมือง กระทั่งถูกทหารเฉา เชา จับกุมได้
เมื่อเฉา เชา ให้นำเฉิน กง เข้ามาพบ เฉิน กง ปฏิเสธกลับมารับใช้ และขอตายตามลฺหวี่ ปู้ ผู้เป็นนาย เฉา เชา จึงให้เอาทั้งเฉิน กง และลฺหวี่ ปู้ ไปประหาร เอาศีรษะส่งไปไว้เมืองสฺวี่ตู/ฮูโต๋ (許都) ครั้นเฉิน กง ตายแล้ว เฉา เชา ก็ให้เลี้ยงดูครอบครัวเฉิน กง เป็นอย่างดี
ใน สามก๊ก
สามก๊ก นวนิยายจีนสมัยคริสต์ศตวรรษที่ 14 ของหลัว กวั้นจง/ล่อกวนตง (羅貫中) เอาเหตุการณ์ประวัติศาสตร์จีนสมัยสามก๊กไปแต่งเติมเพิ่มอรรถรส โดยพรรณนาว่า เฉิน กง สัตย์ซื่อถือคุณธรรมเกินกว่าที่เป็นจริงในประวัติศาสตร์ เพื่อให้เฉา เชา/โจโฉ กลายเป็นคนอาสัตย์ และให้หลิว เป้ย์/เล่าปี่ กลายเป็นคนไร้คุณสมบัติ
ในนวนิยายนั้น เรื่องของเฉิน กง ปรากฏครั้งแรกในบทที่ 4 (ฉบับมาตรฐาน) เมื่อเฉา เชา หนีออกจากนครลั่วหยาง/ลกเอี๋ยง เพราะลอบสังหารทรราชตั่ง จั๋ว/ตั๋งโต๊ะ ไม่สำเร็จ เฉา เชา หนีมาถึงอำเภอจงมู่ (中牟縣) ที่ซึ่งเฉิน กง เป็นผู้ว่าราชการ เฉา เชา ถูกกุมตัวตามประกาศจับ และนำไปให้เฉิน กง สอบสวน แต่เมื่อพูดคุยกันแล้ว เฉิน กง ประทับใจในความจงรักภักดีที่เฉา เชา มีต่อพระมหากษัตริย์ จึงตกลงปลงใจทิ้งราชการออกติดตามเฉา เชา ไปทั่ว เฉา เชา นั้นหมายใจจะกลับไปยังบ้านเกิดที่เมืองเฉินหลิว (陳留) อยู่แถบเมืองไคเฟิง/ไคฮอง (开封) มณฑลเหอหนาน (河南省) ในปัจจุบัน ทั้งนี้ เพื่อตั้งกองกำลังมาปราบปรามต่ง จั๋ว ต่อไป
ระหว่างเดินทางไปยังเฉินหลิวนั้น เฉา เชา และเฉิน กง ผ่านบ้านของลฺหวี่ ปั๋วเชอ/ลิแปะเฉีย ซึ่งเป็นพี่น้องร่วมสาบานกับบิดาของเฉา เชา แต่ทั้งสองสังหารครอบครัวของลฺหวี่ ปั๋วเชอ ตายสิ้น เพราะเข้าใจว่า พวกเขาเตรียมจับตนส่งทางการ ขณะผละหนีไป เฉา เชา ยังสังหารลฺหวี่ ปั๋วเชอ ที่พบเจอกันกลางทาง ตายซ้ำอีก เพื่อมิให้ลฺหวี่ ปั๋วเชอ กลับบ้านไปพบญาติพี่น้องนอนตายแล้วไปแจ้งทางการ ทำให้เฉิน กง รู้สึกผิดบาป ครั้นตกดึก เฉิน กง ประสงค์จะฆ่าเฉา เชา ให้ตายตกตามไป แต่เห็นว่า เป็นการไม่ชอบธรรม จึงหนีจากเฉา เชา กลับไปบ้านเกิดของตนแทน ภายหลัง เฉิน กง ไปรับใช้ลฺหวี่ ปู้/ลิโป้ ขุนศึกคู่อริของเฉา เชา
บทที่ 12 พรรณนาเหตุการณ์ที่ทัพเฉา เชา มาล้อมลฺหวี่ ปู้ ณ เมืองผูหยาง โดยว่า เฉิน กง เสนอให้ส่งชาวเมืองไปเสนอตัวเป็นไส้ศึกให้เฉา เชา เพื่อล่อเฉา เชา เข้าผูหยาง เฉา เชา หลงกล นำทัพเข้าเมือง ลฺหวี่ ปู้ นำพลเข้าล้อมปิดทางเข้าออก แต่เมื่อเผชิญหน้ากัน ลฺหวี่ ปู้ จำเฉา เชา ไม่ได้ จึงปล่อยเขาไปอย่างง่ายดาย เหตุการณ์นี้เป็นตราบาปสำหรับเฉา เชา มาเสมอ เช่น ในบทที่ 60 ขุนศึกหลิว จาง/เล่าเจี้ยง (劉璋) ส่งจาง ซง/เตียวสง (張松) เป็นทูตมายังเฉา เชา จาง ซง ได้ยกเหตุการณ์ผูหยางนี้มาว่ากล่าวให้เฉา เชา ต้องอับอาย
วัดโพธิ์พุฒตาล
วัดโพธิ์พุฒตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนใต้ เขตบางบอน กรุงเทพมหานคร ปัจจุบันมีเจ้าอาวาสคือ พระมหาประกิต ฐิตสีโล
ตันก๋ง
ในวัฒนธรรมสมัยนิยม
เฉิน กง ยังเป็นตัวละครในเกมวีดิทัศน์หลายเรื่อง เช่น ไดนาสตีวอริเออร์ 8 (Dynasty Warriors 8) และ ซันกั๋วจื้อ (三國志)
วัดโพธิ์พุฒตาล
ตระกูลโพธิ์พุฒตาลได้บริจาคที่ดินและดำเนินการสร้างวัดโพธิ์พุฒตาลมาตั้งแต่ปี พ.ศ. 2540 โดยมีนายสุรินทร์ โพธิ์พุฒตาล ร่วมด้วยตระกูลเครือญาติ วันดี สุขสบาย สุขกลึง และมีแสง ร่วมสนับสนุนการสร้างวัด ในระยะแรกเรียกว่า สำนักสงฆ์โพธิ์พุฒตาล โดยได้นิมนต์พระมาจำพรรษาและได้พัฒนาเรื่อยมา จนปี พ.ศ. 2549 พระที่อยู่เดิมได้ย้ายไปที่อื่น นายสุรินทร์จึงนิมนต์พระมหาประกิต ฐิตสีโล จากวัดชลประทานรังสฤษดิ์มาจำพรรษาและดูแลพัฒนาจนถึงปัจจุบัน จนได้รับอนุญาตตั้งวัดในปี พ.ศ. 2554 จากกรมการศาสนา
วัดนี้ยังเป็นสถานที่สำหรับการเข้าอยู่ถือศีลปฏิบัติธรรม ให้การสนับสนุนโดยให้ใช้วัดเป็นสถานที่อบรมค่ายคุณธรรมและบรรพชาสามเณรภาคฤดูร้อน และส่งเสริมให้เรียนนักธรรมตรี โท และเอก
จอร์จ แฮมิลตัน-กอร์ดอน เอิร์ลที่ 4 แห่งแอเบอร์ดีน
จอร์จ แฮมมิลตัน-กอร์ดอน เอิร์ลที่ 4 แห่งแอเบอร์ดีน (George Hamilton-Gordon, 4th Earl of Aberdeen) เป็นนักการเมืองและนายกรัฐมนตรีแห่งสหราชอาณาจักรในคริสต์ศตวรรษที่ 19
จิกมี เชอริง
จิกมี เชอริง (เกิด 18 ตุลาคม ค.ศ. 1959), เป็นนักยิงธนูชาวภูฏาน
จิกมี เชอริง ได้เป็นตัวแทนประเทศภูฏานเข้าร่วมการแข่งขัน โอลิมปิกฤดูร้อน 1988 ที่ โซล, โดยได้อันดับที่ 22 ในการแข่งขัน
โอลิมปิกเยาวชนฤดูหนาว 2020
กีฬาโอลิมปิกเยาวชนฤดูหนาว 2020 หรือ วินเตอร์ยูธโอลิมปิกเกมส์ 2020 (2020 Winter Youth Olympics) เป็นการแข่งขันโอลิมปิกเยาวชนฤดูหนาวครั้งที่ 3 การแข่งขันนี้จัดขึ้นสำหรับเยาวชน ที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่  9 ถึง 22 มกราคม พ.ศ. 2563 ที่เมืองโลซาน สมาพันธรัฐสวิส
ประเทศที่เข้าร่วมแข่งขัน
ขณะนี้มีทั้งหมด 79 ประเทศที่มีนักกีฬาผ่านการแข่งขันรอบคัดเลือกมาแล้ว •
•
วัดประชาบำรุง (กรุงเทพมหานคร)
วัดประชาบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ปัจจุบันเจ้าอาวาสคือ พระอธิการเส็ง กวิวํโส
วัดประชาบำรุงตั้งเป็นวัดเมื่อปี พ.ศ. 2457 ได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 ชื่อเดิมของวัดนี้ ชาวบ้านผู้เฒ่าผู้แก่เรียกว่า วัดลูกวัว บริเวณโดยรอบเป็นลำคลอง คือ คลองลูกวัว มีแต่ทิศตะวันตกบางส่วนเท่านั้นที่ไม่เป็นคลอง ทิศตะวันออกเป็นโรงเรียนวัดประชาบำรุง
ภายในอุโบสถประดิษฐาน หลวงพ่อทองดำ และ หลวงพ่อไตรลักษณ์ ที่ศาลาวัดมีท่าเรือ มีเรือหางยาวสามารถเดินทางไปยังทะเลกรุงเทพฯ วัดยังอยู่ใกล้กับมหาวิทยาลัยเทคโนโลยีพระจอมเกล้าธนบุรี วิทยาเขตบางขุนเทียน วัดได้ยังมีการสร้างเหรียญมงคล เช่น เหรียญหลวงพ่อทองดำ เหรียญหลวงพ่อไตรลักษณ์ เป็นต้น
ไคร้หางนาค
ไคร้หางนาค ตะไคร้หางสิงห์ เสียวใหญ่ เป็นพืชสกุลมะขามป้อม ลักษณะเป็นไม้พุ่มรอเลื้อย สูง 2 เมตร เปลือกลำต้นสีน้ำตาล ใบเป็นใบเดี่ยวเรียงสลับในระนาบเดียวกัน ใบย่อยขนาดเล็กรูปขอบขนาน ขนาด 1 × 5 มิลลิเมตร ปลายใบมนและมีติ่ง โคนใบมน เส้นแขนงใบย่อยข้างละ 3–4 เส้น ดอกเป็นดอกแยกเพศอยู่ร่วมต้น ดอกย่อยสีขาวนวล ดอกเพศผู้มีกลีบรวมรูปไข่หรือรูปไข่กลับ 4 กลีบ ยาว 0.5 มิลลิเมตร ฐานรองดอก เป็นตุ่ม เกสรตัวผู้ 2 อัน ก้านชูอับเรณูเชื่อมติดกันที่โคน ดอกเพศเมียมีกลีบรวมรูปรีหรือรูปไข่ 6 กลีบ ยาว 1.5 มิลลิเมตร ฐานรองดอกเป็นกาบรูปถ้วย ก้านเกสรเพศเมียปลายแยกเป็น 3 อัน ออกดอกราวเดือนกรกฎาคมถึงกันยายน ผลแห้งแตกออกเดี่ยวหรือเป็นกระจุก ทรงกลม เส้นผ่านศูนย์กลาง 4 มิลลิเมตร ภายในมีเมล็ดขนาดเล็ก 8–10 เมล็ด ขนาด 1 × 2.5 มิลลิเมตร ติดผลราวเดือนกันยายนถึงธันวาคม
ไคร้หางนาคมีถิ่นกำเนิดในจีนถึงอินโดจีน มีสรรพคุณเป็นยาขับปัสสาวะ แก้ปัสสาวะพิการ แก้ไตพิการ
นอร์มาน คาสเมียร์
นอร์มาน คาสเมียร์ (เกิด 16 ตุลาคม ค.ศ. 1930) เป็นนักกีฬาฟันดาบชาวเยอรมัน นอร์มานได้เข้าร่วมการแข่งขันประเภทเดี่ยว และ ประเภททีม ประเภทดาบเล็กเรียว ในการแข่งขัน โอลิมปิกฤดูร้อน 1952
คาร์นัก
ศาสนาสถานแห่งคาร์นัก หรือที่เรียกกันทั่วไปว่า คาร์นัก (, ซึ่งเดิมมาจากภาษาอาหรับ: خورنق Khurnaq แปลว่า "หมู่บ้านที่มีป้อมปราการ" ) เป็นศาสนสถานที่ประกอบไปด้วยวัด เสา วิหารและสิ่งปลูกสร้างอาคารอื่นๆ ที่ผุพังจำนวนมาก ใกล้กับเมืองลักซอร์ ประเทศอียิปต์ การก่อสร้างศาสนสถานแห่งนี้เริ่มขึ้นในรัชสมัยของฟาโรห์เซนุสเรตที่ 1 (ครองราชย์ระหว่าง 1971–1926 ปีก่อนคริสตกาล) ในสมัยราชอาณาจักรกลาง (ประมาณ 2000–1700 ปีก่อนคริสตกาล) และดำเนินการก่อสร้างจนไปถึงสมัยราชอาณาจักรทอเลมี (ระหว่าง 305–30 ก่อนคริสตศักราช) ถึงแม้ว่าสิ่งปลูกสร้างและอาคารที่ยังหลงเหลืออยู่นั้น ส่วนใหญ่จะมีอายุย้อนถึงเพียงสมัยราชอาณาจักรใหม่เท่านั้น แต่บริเวณโดยรอบศาสนสถานแห่งคาร์นักเป็นบริเวณที่ในภาษาอียิปต์โบราณเรียกว่า Ipet-isut ("สถานที่ที่ได้รับการคัดเลือกมากที่สุด") และเป็นสถานที่สักการะหลักของเทพเจ้าทั้งสามแห่งธีบส์ในช่วงราชวงศ์ที่สิบแปดแห่งอียิต์ โดยมีเทพอามุนเป็นเทพเจ้าสูงสุด ซึ่งยังเป็นส่วนหนึ่งของอนุสรณ์สถานประจำเมืองธีบส์ ในปี ค.ศ. 1979 ศาสนสถานแห่งคาร์นักก็ได้รับการขึ้นทะเบียนเป็นมรดกโลกโดยองค์การยูเนสโกพร้อมกับส่วนอื่นๆ ของเมือง ศาสนสถานแห่งคาร์นักได้เป็นที่มาของชื่อหมู่บ้านเอล-คาร์นัก ในสมัยปัจจุบันในบริเวณใกล้เคียงและล้อมรอบด้วยบางส่วน ซึ่งห่างจากเมืองลักซอร์ไปประมาณ 2.5 กิโลเมตร (1.6 ไมล์)
อดอล์ฟ ดาฟีดส์
อดอล์ฟ ดาฟีดส์ (19 ตุลาคม ค.ศ. 1867 - 9 สิงหาคม ค.ศ. 1963) เป็นนักกีฬาฟันดาบชาวเยอรมัน เคยเข้าร่วมการแข่งขันประเภทเดี่ยว ชนิดดาบเรียว ใน โอลิมปิกฤดูร้อน 1912
ทูเกิลส์วันคัป
ทูเกิลส์วันคัป (2 Girls 1 Cup) เป็นชื่อเล่นอย่างไม่เป็นทางการของ ฮังกรีบิตชิส (Hungry Bitches) ภาพยนตร์ลามกแนวกินอุจจาระสัญชาติบราซิล ใน ค.ศ. 2007 ผลิตโดย MFX Media ตัวอย่างภาพยนตร์แสดงถึงผู้หญิงสองคนถ่ายอุจจาระลงแก้ว แล้วค่อยกินมันอย่างสนุกสนานและอ้วกใส่ปากซึ่งกันและกัน โดยมีการเล่นเพลง "Lovers Theme" ของแอร์เว รัว ตลอดทั้งวิดีโอ
วิดีโอนี้กลายเป็นหนึ่งในช็อกวิดีโอที่เป็นที่รู้จักมากที่สุดและสร้างปฏิกิริยาต่อผู้ชมที่ไม่เคยดูมาก่อน ในช่วงกลางเดือนตุลาคม ค.ศ. 2007 ไซต์แบ่งปันวิดีโอรวมถึงยูทูบก็เต็มไปด้วยวิดีโอที่มีการแสดงปฏิกิริยาของผู้ชมครั้งแรก
การผลิต
ผู้ชมมักคาดเดาว่า อุจจาระที่เห็นนั้นคือสารอาหาร เช่น ถั่วบด, ไอศกรีม หรือเนยถั่วลิสง บางส่วนเดาว่าอ้วกนั้นเป็นของจริง แต่ถูกขย้อนออกมาก่อนที่จะลงกระเพาะอาหารและไม่มีกรดกระเพาะอาหาร ในวิดีโอนี้ อ้วกส่วนใหญ่ไม่ได้เข้าปากเลย ฟีโยรีตูแย้งในศาลไม่สำเร็จว่า อุจจาระนั้นคือไอศกรีมรสช็อกโกแลต
ดาวคนละดวง
ดาวคนละดวง เป็นนวนิยายไทยจากปลายปากกาของ วิศวนาถ ได้ถูกนำมาสร้างเป็นละครโทรทัศน์ทั้งสิ้น 2 ครั้ง ครั้งแรกในปี พ.ศ. 2542 ผลิตโดย บริษัท บางกอก ออดิโอ วิชั่น จำกัด จากการกำกับของ ฉลอง ภักดีวิจิตร ซึ่งใช้ชื่อในการกำกับว่า ดรรชนี ออกอากาศทาง ช่อง 7 สี นำแสดงโดย พีท ทองเจือ รับบทเป็น ธนัท ฉัตรมงคล บำเพ็ญ รับบทเป็น วสันต์ เกวลิน คอตแลนด์ รับบทเป็น ชลันธร และ จิตติมา สำเภาทอง รับบทเป็น ศุภิกา
ครั้งที่ 2 ในปี พ.ศ. 2564 ผลิตโดย บริษัท อาหลอง กรุ๊ป จำกัด โดย แก้ว-บุญจิรา ภักดีวิจิตร และ กู๊ด-เฉิดบุญ ภักดีวิจิตร ลูกสาวและลูกชายของ ฉลอง ภักดีวิจิตร จากการกำกับของ โหน่ง-กฤษณพงศ์ ราชธา ออกอากาศทาง ช่อง 3 เอชดี นำแสดงโดย วรินทร ปัญหกาญจน์ รับบทเป็น ธนัท ฐากูร การทิพย์ รับบทเป็น วสันต์ สุภาพร วงษ์ถ้วยทอง รับบทเป็น ชลันธร และ ลักษณ์นารา เปี้ยทา รับบทเป็น ศุภิกา โดยละครเวอร์ชั่นนี้ได้จัดงานบวงสรวงเมื่อปลายเดือนสิงหาคม พ.ศ. 2562
วัดจำปา
วัดจำปา อาจหมายถึง
กีฬาเรือใบในโอลิมปิกเยาวชนฤดูร้อน 2014
กีฬาเรือใบในโอลิมปิกเยาวชนฤดูร้อน 2014 เป็นการแข่งขันกีฬาเรือใบในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 18-23 สิงหาคม ค.ศ. 2014 โดยได้จัดขึ้นที่สนาม Jinniu Lake ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม รายการ โดยจะมีนักกีฬาเข้าร่วมแข่งขัน  คน จาก  ประเทศ
ประเทศที่เข้าร่วมแข่งขัน
ดังต่อไปนี้:
เลกซ์ แชรปเนล
อเล็กซานเดอร์ คาเรย์ แชรปเนล (Alexander Carey Shrapnel; เกิด 6 ตุลาคม พ.ศ. 2522) เป็นนักแสดงและนักพากย์ชาวอังกฤษ
ชีวิตในวัยเด็ก
แชรปเนลเป็นลูกชายคนที่สองในจำนวน 3 คนของ Francesca Ann (née Bartley) และ John Shrapnel นักแสดงในลอนดอน เขาเป็นพี่ชายของนักแสดง/ผู้อำนวยการสร้าง Tom Shrapnel และนักเขียน Joe Shrapnel และผ่านทางแม่ของเขา เขาซึ่งเป็นหลานชายของ Deborah Kerr นักแสดงหญิงที่ได้รับการเสนอชื่อเข้าชิงรางวัลออสการ์ เขาจบการศึกษาจาก Guildhall School of Music & Drama
ซลัตกอ ยูนูซอวิช
ซลัตกอ ยูนูซอวิช (Zlatko Junuzović, ; เกิดวันที่ 26 กันยายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองกลางให้กับเร็ดบุลซัลทซ์บวร์ค เขาเคยเล่นให้กับทีมชาติออสเตรียระหว่าง ค.ศ. 2006–2017 เขามีจุดเด่นในด้านการเล่นลูกฟรีคิก
ยูนูซอวิชเคยเล่นให้กับทีมชาติออสเตรียชุดเยาวชนในฟุตบอลโลกเยาวชนอายุไม่เกิน 20 ปี 2007 ซึ่งทีมชาติของเขาจบอันดับที่สี่ ต่อมาเขาได้ลงเล่นนัดแรกให้กับทีมชาติออสเตรียในเดือนมีนาคม ค.ศ. 2006 ในนัดกระชับมิตรที่พบกับแคนาดา ต่อมาใน ค.ศ. 2010 เขาได้รับรางวัลนักฟุตบอลชาวออสเตรียยอดเยี่ยมแห่งปี ต่อมาในเดือนตุลาคม ค.ศ. 2017 ยูนูซอวิชประกาศเลิกเล่นทีมชาติหลังจากที่ไม่สามารถช่วยให้ออสเตรียผ่านรอบคัดเลือกไปเล่นในฟุตบอลโลก 2018 รอบสุดท้ายได้
สไปรต์ (คอมพิวเตอร์กราฟิกส์)
ในคอมพิวเตอร์กราฟิกส์ สไปรต์ (Sprite) คือภาพบิตแม็ปสองมิติที่รวมกันเป็นฉากขนาดใหญ่
เดิมสไปรต์หมายถึงวัตถุอิสระที่ประกอบเข้าด้วยกันกับชิ้นส่วนอื่น เช่น พื้นหลัง สไปรต์เกิดขึ้นได้ขณะมีการเตรียมเส้นสแกนสำหรับอุปกรณ์เอาต์พุตวิดีโอ เช่น ซีอาร์ที โดยไม่คำนึงถึงหน่วยประมวลผลหลักและไม่ต้องใช้เฟรมบัฟเฟอร์แบบเต็มจอ สไปรต์อาจถูกจัดวางหรือเปลี่ยนแปลงได้โดยตั้งค่าลักษณะที่ใช้ในการประกอบฮาร์ดแวร์ ตัวอย่างเช่นตระกูลอาตาริ 8 บิต คอมโมดอร์ 64 แฟมิคอม เซกา เจเนซิส และตู้เกมหยอดเหรียญยุค 1980
บรูคลิน เบคแคม
บรูคลิน โจเซฟ เบคแคม (Brooklyn Joseph Beckham; เกิด 4 มีนาคม พ.ศ. 2542) เป็นบุคลิกภาพของสื่อมวลชน, อดีตนายแบบ และช่างภาพสมัครเล่นชาวอังกฤษ เขาเป็นลูกชายคนโตของอดีตนักฟุตบอลชาวอังกฤษ เดวิด เบคแคม และ วิกทอเรีย เบคแคม นักร้อง, นักออกแบบแฟชั่นชาวอังกฤษ
ชีวิตในวัยเด็ก
บรูคลิน โจเซฟ เบคแคม เกิดที่โรงพยาบาลพอร์ตแลนด์ในแมรีลีโบน ลอนดอน เป็นบุตรชายของ เดวิด เบคแคม และ วิคทอเรีย อดัมส์ (ต่อมาใช้นามสกุล เบคแคม) มักมีรายงานว่าเขาชื่อ บรูคลิน เพราะเขาตั้งครรภ์ในบรูคลิน นิวยอร์ก; ตามอัตชีวประวัติของ Victoria Beckham ในปี ค.ศ. 2014 ชื่อ Learning to Fly อย่างไรก็ตามเธอและสามีของเธอชอบชื่อนี้และหลังจากที่เลือก "ก็รู้ว่ามันเหมาะสมแค่ไหน เพราะฉันรู้ว่าฉันท้องและเดวิดมาที่นิวยอร์ก หลังฟุตบอลโลก " พ่อของเบคแคมมีเชื้อสายยิวบางส่วน  เบคแคมเป็นลูกคนโตของครอบครัว และมีน้องชาย 2 คน คือ โรมีโอ ซึ้งเป็นนักฟุตบอลอาชีพ, ครูซ ซึ้งเป็นนักร้อง และน้องสาว 1 คนคือ ฮาร์เปอร์
ชีวิตส่วนตัว
เบคแคม หมั้นหมายกับแฟนสาวของเขา นิโคลา เพลซ์ นักแสดงหญิงชาวอเมริกัน เมื่อวันที่ 11 กรกฎาคม ค.ศ. 2020 ทั้งคู่แต่งงานเมื่อวันที่ 9 เมษายน ค.ศ. 2022 ที่ ปาร์มบีช, รัฐฟลอริดา ในพีธีของชาวยิว โดยบิดาของเพลซ์ เนลสัน เพลซ์ มีเชื้อสายยิว ส่วนบิดาของเขา เดวิด เบคแคม มีเชื้อสายยิวมาจากปู่ของเขา
นอกจากนี้เบคแคมยังมีรอยสักภาษาฮีบรูจากเพลง Song of Song ที่แขนซ้าย: "I am my dear's and my is mine" นอกจากนี้ เขาเปิดเผยว่า 70 จาด 100 รอยสักของเขาอุทิศให้กับภรรยาของเขา ตั้งแต่ชื่อของเธอไปจนถึงจดหมายรักบนหลังของเขา
ประเทศจาเมกาในแพนอเมริกันเกมส์
ประเทศจาเมกาในแพนอเมริกันเกมส์ ในการแข่งขันล่าสุดในปี ค.ศ. 2019 จาเมกาทำสถิติชนะ 19 เหรียญ
เฮนรี จอห์น เทมเพิล ไวเคานต์พาลเมอร์สตันที่ 3
เขาดำรงตำแหน่งนายกรัฐมนตรีในช่วงที่สหราชอาณาจักรกำลังเรืองอำนาจในเวทีโลก และเป็นช่วงเวลาที่สหราชอาณาจักรมีชัยเหนือจีนในสงครามฝิ่นครั้งที่สองและเกิดสนธิสัญญานานกิง หลังจากสงครามกับจีนสิ้นสุดลง รัฐบาลของพาลเมอร์สตันก็ต้องมุ่งความสนใจไปยังสงครามกลางเมืองอเมริกา โดยได้สนับสนุนฝ่ายสมาพันธรัฐอเมริกา ซึ่งต้องการแยกตัวจากสหรัฐอเมริกาที่นำโดยประธานาธิบดีอับราฮัม ลินคอล์น เนื่องจากหากสหรัฐอ่อนแอลงจะกลายเป็นผลดีต่อสหราชอาณาจักร อย่างไรก็ตาม ข้าวโพดจากสหรัฐฯยังมีความจำเป็นต่ออังกฤษมากกว่าฝ้ายจากสมาพันธ์ฯ ดังนั้นการเปิดศึกกับสหรัฐโดยตรงอาจได้ไม่คุ้มเสีย นอกจากนี้ รัฐบาลของพาลเมอร์สตันได้ส่งกำลังทหารไปประจำยังมณฑลแคนาดา (ขณะนั้นเป็นส่วนหนึ่งของสหราชอาณาจักร) มากขึ้น เนื่องจากถูกชักจูงว่า สหรัฐกับสมาพันธ์อาจจับมือกันรุกรานแคนาดา
อ้างอิง
17841865
รายชื่อนครในประเทศยูเครน
นี่คือรายชื่อเต็มของ รายชื่อนครในประเทศยูเครน ณ วันที่ 1 มกราคม ค.ศ. 2022 ในประเทศยูเครนมีนคร 461 นคร (мі́сто, มิสตอ) ผู้มอบสถานะนครให้แก่นิคมต่าง ๆ คือสภาสูงสุดยูเครน (รัฐสภายูเครน) ทั้งนี้ ขนาดของนิคมไม่ใช่เกณฑ์ชี้ขาดสำหรับการได้รับสถานะนคร ถึงแม้จะเป็นปัจจัยสำคัญก็ตาม ตัวอย่างเช่น ปรือปิยัจในปัจจุบันเป็นเมืองร้างที่มีจำนวนประชากรเป็นศูนย์ แต่ยังคงสถานะนครเนื่องจากมีโครงสร้างพื้นฐานซึ่งรวมถึงอาคาร ถนน และเครือข่ายสาธารณูปโภค เป็นต้น
นิคมขนาดรองลงไปจากนครได้แก่นิคมประเภทเมือง (се́лище місько́го ти́пу, แซลึชแชมิสกอฮอตีปู; พอเทียบได้กับเมืองในประเทศที่ใช้ภาษาอังกฤษ) และหมู่บ้าน (село́, แซลอ)
ในอดีต ระบบสิทธิ์ของนครได้รับมอบจากเจ้าผู้ปกครองดินแดนซึ่งกำหนดสถานะของสถานที่หนึ่ง ๆ ให้เป็นนครหรือหมู่บ้าน นครต่าง ๆ ในสมัยนั้นจัดการปกครองตนเองและมีสิทธิพิเศษหลายประการ
ชื่อนครข้างล่างนี้เรียงลำดับตามจำนวนประชากรประมาณการใน ค.ศ. 2021 โดยเปรียบเทียบกับจำนวนประชากรจากสำมะโนประชากรยูเครน ค.ศ. 2001 (ยกเว้นแชร์นอบึลที่ซึ่งจำนวนประชากรที่ให้ไว้เป็นการประมาณอย่างไม่เป็นทางการ) ชื่อนครที่มีสถานะพิเศษจะแสดงในรูปแบบตัวเอน
นครในประเทศยูเครน
เลื่อนลงไปดูตาราง
ฮนไคอิมแพกต์เทิร์ด
ฮนไคอิมแพกต์เทิร์ด (Honkai Impact 3rd, ) เป็นเกมแอ็กชันเล่นตามบทบาท 3 มิติ (เดิมเป็นมือถือพิเศษ) และพัฒนาโดย มิโฮโยะ และต่อมาได้พอร์ตไปที่ไมโครซอฟท์ วินโดวส์ เป็นผู้สืบทอดทางจิตวิญญาณจาก โฮไคกาคุเอ็นทู โดยใช้ตัวละครหลายตัวจากภาคที่แล้วในเรื่อง จากแฮคแอนด์สแลชและการจำลองทางสังคมถึงองค์ประกอบของสัญลักษณ์บุลเลตเฮล แพลตฟอร์ม ชูตเอ็มอัป และตะลุยดันเจียนในโหมดผู้เล่นเดี่ยวและผู้เล่นหลายคน เกมนี้มีกลไกกาชาอีกด้วย
นอกจากเกมแล้ว โครงเรื่องของฮนไคอิมแพกต์เทิร์ดครอบคลุมสื่อเสริมหลายอย่างรวมถึงอนิเมะ หนังสือการ์ตูนจีนหลายชุด และวิดีโอโปรโมท
การเลือกตั้งสหพันธรัฐในออสเตรเลีย พ.ศ. 2559
'''การเลือกตั้งสหพันธรัฐในออสเตรเลีย พ.ศ. 2559''' กำหนดจัดขึ้นวันที่ 2 กรกฎาคม พ.ศ. 2559 เพื่อเลือกสมาชิกรัฐสภาครั้งที่ 45 ทั้งสภาผู้แทนราษฎรและวุฒิสภาในรัฐสภาออสเตรเลีย นายกรัฐมนตรีแมลคัม เทิร์นบุลล์ ที่เข้ามารับตำแหน่งนายกฯหลังจากชนะการเลือกตั้งหัวหน้าพรรคเสรีนิยมเมื่อปี พ.ศ. 2558 นำพันธมิตรระหว่างพรรคเสรีนิยมและพรรคชาติชนะการเลือกตั้งสหพันธรัฐด้วยคะแนนเสียงข้างมากเพียง 1 เสียงเหนือพรรคแรงงานและพรรคฝ่ายค้านอื่นๆ
ผลการเลือกตั้ง
ผลการเลือกตั้งทั้ง 150 เขต และผู้ใช้สิทธิเลือกตั้ง 91.0%
วัดประตูสาร
วัดประตูสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลท่าระหัด อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 9 ไร่ 83 ตารางวา มีที่ธรณีสงฆ์จำนวน 1 แปลง เนื้อที่ 3 ไร่ 1 งาน 80 ตารางวา
ที่มาของชื่อ "ประตูสาร" ในอดีตพื้นที่เหนือวัดประตูสารขึ้นไปประมาณ 100 เมตรเศษเป็นคู เคยเป็นเพนียดคล้องช้างแต่โบราณ คาดว่าเป็นเพนียดคล้องช้างสมัยอู่ทอง จนล่วงเข้ามาอยู่สมัยอยุธยา เมื่อควาญช้างไปไล่ต้อนช้างจากป่าสูงเข้ามาเพนียด ควาญช้างจะค่อย ๆ คัดเลือกช้างที่มีลักษณะดีไว้ใช้งาน หรือเพื่อเป็นช้างศึกต่อไป ประตูสาร จึงหมายถึงประตูของช้าง
วัดประตูสารสร้างราว พ.ศ. พ.ศ. 2223 (หลักฐานไม่แน่ชัด) ได้รับพระราชทานวิสุงคามสีมาเมื่อ พ.ศ. 2280 สุนทรภู่ได้แต่งนิราศสุพรรณโดยกล่าวถึงวัดประตูสาร ในอดีตศาลาของวัดเคยใช้เป็นศาลตัดสินคดีความ พอตัดสินเสร็จ ศาลก็ยกเลิกไปแล้วกลับมาเป็นศาลาวัดตามเดิม
ประเทศเม็กซิโกในแพนอเมริกันเกมส์
ประเทศเม็กซิโกในแพนอเมริกันเกมส์
เดอะวิตเชอร์ 3: ไวลด์ฮันต์
เดอะวิตเชอร์ 3: ไวลด์ฮันต์ (The Witcher 3: Wild Hunt Wiedźmin 3: Dziki Gon) เป็นวิดีโอเกมแนวต่อสู้เล่นตามบทบาท พัฒนาและจัดจำหน่ายโดยค่ายเกมสัญชาติโปแลนด์ CD Projekt Red โดยอิงเนื้อหามาจากนิยายแนวแฟนตาซีเรื่อง The Witcher ที่ประพันธ์โดยนักเขียนชาวโปแลนด์ Andrzej Sapkowski โดยเกมนี้เป็นภาคที่ 3 ต่อจาก เดอะวิตเชอร์ 2: อะแซสซินส์ออฟคิงส์ (2011) และ เดอะวิตเชอร์ (2007) โดยผู้เล่นจะได้รับบทเป็น Geralt of Rivia นักฆ่ามอนสเตอร์ ซึ่งรู้จักกันในฐานะวิชเชอร์ ซึ่งออกตามหาลูกสาวบุญธรรม ชื่อว่าสิริ (Ciri) จากการถูกตามล่าโดยไวลด์ฮันต์ซึ่งเป็นกองทัพจากต่างมิติ เนื่องจากต้องการจับและเอาพลังจากซิริ โดยตัวเอกมีความสามารถทั้งในด้านการต่อสู้โดยใช้อาวุธ และเวทมนตร์ที่เรียกว่า Sign
ณพล พรมสุวรรณ
ณพล พรมสุวรรณ (Naphon Phromsuwan) (อดีต: ตรีพล พรมสุวรรณ Triphon Phromsuwan); ชื่อเล่น: ต๊อป; เกิดเมื่อวันที่ 11 กันยายน พ.ศ. 2522 ที่จังหวัดราชบุรี ) เป็น นักแสดง, พิธีกร, ผู้ประกาศข่าว และอดีตดีเจคลื่น FM.one 103.5 เข้าสู่อาชีพนักแสดงจากการประกวด Exact Star Search นอกจากนี้ณพล พรมสุวรรณยังเป็นผู้บริหารบริษัท คำฉันท์ จำกัด บริษัทรับผลิตรายการโทรทัศน์ และสื่อออนไลน์อีกด้วย
เดอะวิตเชอร์ 3: ไวลด์ฮันต์
การทำภารกิจภายเกม ต้องอาศัยค่าประสบการณ์สำหรับเพิ่มระดับเลเวล เพื่อที่จะสามารถปลดล็อกและเพิ่มความสามารถแก่เกรอล การปลดล็อกอาวุธ และชุดเกราะ นอกจากนี้ยังต้องใช้เงิน (Gold) เพื่อใช้ในการซื้อหรืออัพเกรดอาวุธและชุดเกราะ สำหรับภารกิจภายในเกมจะถูกแบ่งออกเป็นภารกิจหลัก และภารกิจรอง ซึ่งอาศัยระดับเลเวลเป็นตัวบ่งบอกถึงความเหมาะสมในการเข้าไปทำ ถ้าหากห่างจากเลเวลปัจจุบันของผู้เล่นมากเกินไป ก็อาจจะทำให้การทำภารกิจยากกว่าปรกติ โดยเรามีปฏิสัมพันธ์กับตัวละครที่ไม่ใช่ผู้เล่นภายในเกมได้ ซึ่งถ้าตัวละครไหนสามารถให้ภารกิจหรือสามารถค้าขายกับเราได้ ก็จะขึ้นตัวเลือกให้แก่เรา โดยภารกิจบางอย่าง อาจมีทางเลือก ทำให้ผลลัพธ์ออกมาแตกต่างกันได้ นอกจากนี้ ตัวเกมเองก็มีฉากจบได้หลายอย่าง ขึ้นอยู่กับทางเลือกภายในเกมของผู้เล่น
เดอะวิตเชอร์ 3: ไวลด์ฮันต์ วางจำหน่ายในวันที่ 19 พฤษภาคม 2015 สำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน และในวันที่ 15 ตุลาคม 2019 สำหรับนินเท็นโดสวิตช์ ส่วนตัวเกมเวอร์ชันเพลย์สเตชัน 5 และ เอกซ์บอกซ์ซีรีส์เอกซ์มีแผนจะวางจำหน่ายภายในปี 2021 โดยตัวเกมได้รับคำวิจารณ์โดยรวมในแง่ดีเป็นอย่างมาก แม้จะมีคำติเล็กน้อยในด้านปัญหาทางเทคนิคก็ตาม รวมทั้งได้ถูกนับหนึ่งในเป็นเกมที่ดีที่สุดเท่าที่ถูกสร้างมาด้วย โดยแพ็คเกตรวมตัวเกมหลักและชุดเนื้อหาที่ดาวน์โหลดได้ "Game of the Year Edition" ได้ถูกวางจำหน่ายในปี 2016 ซึ่งเป็นชุดที่รวมภาคเสริม 2 ตัว คือ Hearts of Stone และ Blood and Wine
ศาสนาคริสต์ในประเทศตุรกี
ศาสนาคริสต์ในประเทศตุรกีมีประวัติศาสตร์ยาวนานถึงช่วงต้นของศาสนาคริสต์ในเอเชียน้อยเมื่อคริสต์ศตวรรษที่ 1 จำนวนร้อยละผู้ที่นับถือศาสนาคริสต์ในประเทศตุรกีลดลงจากร้อยละ 20 ถึง 25 ใน ค.ศ. 1914 ไปเป็นร้อยละ 3–5.5 ใน ค.ศ. 1927 ปัจจุบันเหลือเพียง 0.3–0.4% ซึ่งเทียบเท่า 200,000–320,000 คน สาเหตุหลักที่จำนวนร้อยละของชาวคริสต์ในประเทศตุรกีลดลงเป็นผลจากการฆ่าล้างเผ่าพันธุ์สมัยออตโตมันตอนปลาย  (การฆ่าล้างเผ่าพันธุ์ชาวอาร์มีเนีย, การฆ่าล้างเผ่าพันธุ์ชาวกรีก และการฆ่าล้างเผ่าพันธุ์ชาวอัสซีเรีย)   การแลกเปลี่ยนประชากรระหว่างกรีซกับตุรกี การย้ายถิ่นฐานของชาวคริสต์ที่เริ่มต้นในช่วงปลายคริสต์ศตวรรษที่ 19 และเพิ่มขึ้นอย่างรวดเร็วในช่วงไตรมาสแรกของคริสต์ศตวรรษที่ 20 และเนื่องจากเหตุการณ์อย่างการเรียกเก็บภาษีวาร์ลึกแวร์กีซีจากพลเมืองที่ไม่ใช่มุสลิมใน ค.ศ. 1942 และอิสตันบูลโพกรมต่อชาวกรีกและอาร์มีเนียที่นับถือศาสนาคริสต์ใน ค.ศ. 1955 จำนวนผู้นับถือศาสนานี้โดยประมาณไม่สามารถระบุได้ชัดเจน เนื่องจากอดีตมุสลิมที่เข้ารีตเป็นคริสต์หลายคนมักปิดบังความศรัทธาในศาสนาคริสต์ เนื่องจากความกลัวต่อการกดดันในครอบครัว การเลือกปฏิบัติ และการเบียดเบียน
เดอะวิตเชอร์ 3: ไวลด์ฮันต์
เกมเพลย์
เดอะวิตเชอร์ 3: ไวล์ฮันต์ เป็นเกมแนวเอคชั่นสวมบทบาท มุมมองบุลคลที่ 3 โดยผู้เล่นนั้นจะได้รับบทเป็นเกรอลต์ ออฟ ริเวีย (ภาษาอังกฤษ: Geralt of Rivia) นักล่ามอนสเตอร์ ซึ่งเป็นมนุษย์ที่ถูกทำให้กลายพันธุ์ด้วยสารก่อกลายพันธุ์ (Mutagen) ตั้งแต่เด็กจนร่างกายสามารถต้านทานต่อสารพิษและมีพละกำลังมากกว่ามนุษย์ทั่วไป ซึ่งมักรู้จักกันในฐานะ วิตเชอร์ (Witcher)
ศาสนาคริสต์ในประเทศตุรกี
ปัจจุบัน มีผู้นับถือศาสนาคริสต์ในนิกายต่าง ๆ รวมมากกว่า 200,000–320,000 คน เทียบเท่าเกือบร้อยละ 0.3–0.4 ของประชากรทั้งประเทศ ซึ่งรวมประชากร 80,000 คนที่นับถือศาสนาคริสต์นิกายออเรียนทัลออร์ทอดอกซ์ 47,000 คนที่นับถือนิกายออร์ทอดอกซ์ตุรกี, 35,000 คนที่นับถือนิกายโรมันคาทอลิก, 18,000 คนที่นับถือนิกายกรีกแอนติออก, 5,000 คนที่นับถือนิกายกรีกออร์ทอดอกซ์, 8,000 คนที่นับถือนิกายโปรเตสแตนต์, 4,994 คนที่นับถือพยานพระยะโฮวา และ 512 คนที่นับถือนิกายมอร์มอน นอกจากนี้ยังมีกลุ่มชาวตุรกีที่นับถือศาสนาคริสต์นิกายออร์ทอดอกซ์ขนาดเล็ก (ส่วนใหญ่อาศัยอยู่ที่อิสตันบูลและอิซมีร์) ที่นับถือนิกายกรีกออร์ทอดอกซ์ ตุรกีออร์ทอดอกซ์ หรือซีรีแอกออร์ทอดอกซ์ และชาวตุรกีที่นับถือศาสนาคริสต์นิกายโปรเตสแตนต์ทียังคงเผชิญกับความยากลำบากในการยอมรับทางสังคม ตลอดจนการเรียกร้องทางประวัติศาสตร์ต่อคริสต์จักรหรือทรัพย์สินในประเทศ เนื่องจากพวกเขาเป็นอดีตมุสลิมจากภูมิหลังเติร์ก-มุสลิมที่เข้ารีตเป็นคริสต์ (ตรงกันข้ามกับกลุ่มชาติพันธุ์ส่วนน้อย) ชาวตุรกีที่นับถือนิกายโปรเตสแตนต์มีประมาณ 7,000–8,000 คน  ใน ค.ศ. 2009 มีโบสถ์คริสต์ที่เปิดให้บริการ 236 แห่งในประเทศตุรกี คริสต์จักรอีสเทิร์นออร์ทอดอกซ์มีสำนักงานใหญ่ที่คอนสแตนติโนเปิลมาตั้งแต่คริสต์ศตวรรษที่ 4
เดอะวิตเชอร์ 3: ไวลด์ฮันต์
เกมเพลย์
โดยผู้เล่นสามารถควบคุมเกรอลต์ให้ เดิน วิ่ง กระโดด ม้วนตัว และหลบได้ สำหรับในน้ำก็ยังสามารถว่ายน้ำและดำน้ำได้ด้วย สำหรับในด้านการต่อสู้ เขาสามารถใช้อาวุธได้หลากหลายชนิด อย่างเช่นดาบ หน้าไม้ และระเบิด สำหรับดาบนั้น เกรอลต์จะมีการพกดาบอยู่ 2 เล่ม ซึ่งจะแยกออกเป็นดาบเหล็กและดาบเงิน โดยดาบเหล็กนั้น จะใช้สำหรับต่อสู้และโจมตีมนุษย์ และสัตว์ทั่วไป ส่วนดาบเงิน ซึ่งเป็นดาบเหล็กอุกกาบาตเคลือบด้วยโลหะเงินนั้น จะถูกใช้สำหรับการต่อสู้และโจมตีพวกสัตว์ประหลาดหรือมอนสเตอร์ (Monster) และพวกภูตผีต่างๆ โดยการใช้ดาบผิดประเภทนั้น จะทำให้ความเสียหายต่อศัตรูนั้น ต่ำกว่าที่ควรจะเป็นอย่างมาก โดยผู้เล่นสามารถควบคุมเกรอลต์ให้ชักดาบออกมาจากฝักหรือใส่กลับคืนก็ได้ ดาบนั้นจะมีค่าความคงทนอยู่ เมื่อใช้ไปอย่างต่อเนื่องก็จะทำให้ค่าความคงทนลดลง ซึ่งส่งผลทำให้ค่าความเสียหายจากดาบต่อศัตรูลดลงจากค่าที่ได้มีการระบุไว้ตามดาบแต่ละเล่ม แต่ผู้เล่นสามารถทำการซ่อมดาบได้ ตามร้านตีอาวุธ หรือใช้ชุดซ่อมแบบพกพาก็ได้ การโจมตีด้วยดาบจะมีอยู่ 2 แบบ คือการโจมตีแบบเบาและแบบหนัก โดยแบบเบานั้นจะได้ค่าความเสียหายน้อย แต่โจมตีได้เร็ว ส่วนแบบหนักนั้น จะได้ค่าความเสียหายที่มากกว่า แต่ก็แลกมาด้วยความเร็วในการโจมตีที่น้อยกว่าแบบเบา
ในด้านพลังชีวิตนั้น เกรอลต์เอง สามารถเสียค่าพลังชีวิตไปได้ ทั้งจากการได้รับความเสียหายทางด้านกายภาพจากศัตรู อย่างเช่น อาวุธ หมัด ไฟ ผึ้งต่อย หรือการตกจากที่สูง การได้รับความเสียหายจากพลังเวทย์ การได้รับสารพิษ การขาดอากาศหายใจเนื่องจากดำน้ำนานเกินไปจนแถบลมหายใจหมด หรือการใช้ยาเสริมพลังมากเกินไป ชุดเกราะสามารถลดความเสียหายจากการศัตรูได้ โดยเกราะแต่ละแบบจะมีค่าการป้องกันที่แตกต่างกันไป แล้วแต่ผู้เล่นจะหาหรือสร้างออกมา เว้นแต่การขาดอากาศหายใจในน้ำและการใช้ยาเสริมพลังเกินขนาดที่เกราะไม่สามารถป้องกันได้ ขึ้นอยู่กับผู้เล่นที่ต้องระวังเอาเอง นอกจากนี้ ชุดเกราะก็มีค่าความคงทนเช่นเดียวกับดาบ ซึ่งสามารถซ่อมได้เช่นเดียวกัน การเพิ่มพลังชีวิตนั้น สามารถทำได้ทั้งการกินอาหาร/เครื่องดื่ม การใช้ยาเสริมพลัง (potion) และการนั่งสมาธิ อย่างไรก็ตาม การนั่งสมาธิให้เพิ่มพลังชีวิตนั้น ใช้ได้กับความยากระดับปรกติลงไปเท่านั้น ถ้าสูงกว่านั้นจะไม่มีผล นอกจากเกรอลต์แล้ว ผู้เล่นยังสามารถควบคุมสิริได้อีกด้วย โดยจะเป็นภารกิจที่เกี่ยวข้องกับสิริ ซึ่งเป็นลูกบุญธรรมของเกรอลต์ โดยสิรินั้น จะมีความสามารถบางอย่างที่เกรอลต์ไม่มี อย่างเช่นการเทเลพอร์ตไปยังระยะทางใกล้ๆ
ตัวเกม มีการใช้ระบบปัญญาประดิษฐ์หรือ AI ในการควบคุมตัวละครที่ไม่ใช่ผู้เล่นภายในเกม ซึ่งทำให้ตัวละครเหล่านั้น มีปฏิสัมพันธ์กับสิ่งแวดล้อมในเกมอย่างระบบกลางวันกลางคืนได้ อย่างเช่นมนุษย์หมาป่า จะทรงพลังมากขึ้นในค่ำคืนที่มีพระจันทร์เต็มดวง เป็นต้น เกรอลต์ยังสามารถใช้วิตเชอร์เซนส์ (Witcher sense) สำหรับการหาหลักฐานต่างๆหรือของมีค่าและอาหารได้ สำหรับสิ่งของต่างๆนั้น ผู้เล่นสามารถหาได้ทั่วไปภายในฉากหรือหาซื้อได้ตามร้านขายของก็ได้ ซึ่งร้านค้าก็จะแยกตามชนิดของสิ่งของ หรือถ้าหากเก็บมาจากการฆ่าศัตรู ก็สามารถขายได้เช่นกัน ซึ่งผู้เล่นสามารถเก็บเงินไว้สำหรับการสร้างอาวุธ ชุดเกราะหรือซื้ออาหารได้ ถ้าหากเป็นพวกอาวุธบางอย่างที่มีค่าสถานะดีๆ หรือแบบแปลนสร้างอาวุธชุดเกราะดีๆ อาจจะหาได้ยากขึ้น จำเป็นต้องใช้เวลาในการค้นหาที่นานพอสมควร
ในด้านภารกิจ ตัวเกมจะแบ่งออกเป็น 4 ประเภท คือ ภารกิจหลัก ซึ่งเป็นเนื้อเรื่องหลักของเกม ภารกิจรอง เป็นภารกิจที่ไม่เกี่ยวข้องหรือเกี่ยวข้องกับเนื้อเรื่องหลักแต่ไม่มาก ภารกิจหาขุมทรัพย์ และสัญญาจ้าง เมื่อทำภารกิจไปแล้วหรือทำพลาด ตัวเกมจะแยกประเภทเอาไว้ด้วย เมื่อผู้เล่นควบคุมเกรอลต์ไปคุยกับตัวละครอื่นก็จะมีกล่องข้อความตัวเลือกให้ผู้เล่นได้เลือก ซึ่งตัวเลือกเหล่านั้นจะส่งผลต่อผลลัพธ์หลังจบภารกิจและรวมถึงฉากจบหลักของเกมด้วย
สำหรับภารกิจรอง ภารกิจหาขุมทรัพย์ และสัญญาจ้าง สามารถหาได้จากป้ายประกาศที่มีกระจายไปในแต่ละหมู่บ้านหรือเมือง หลังการจบภารกิจแต่ละครั้ง ผู้เล่นจะได้รับค่าประสบการณ์มาด้วยค่าหนึ่ง เมื่อสะสมไปเรื่อยๆจนถึงค่าหนึ่ง ตัวเกมก็จะเพิ่มเลเวลของผู้เล่นพร้อมกับได้ค่าคะแนนสำหรับการอัพเกรดความสามารถของเกรอลต์ด้วย โดยการอัพเกรดความสามารถนั้น จะแบ่งเป็นการอัพเกรดทั่วไป ด้านการต่อสู้ ด้านพลังเวทย์ และด้านการปรุงยา นอกจากนี้ยังสามารถใช้สารก่อกลายพันธุ์เพื่อเพิ่มความสามารถเพิ่มเติม ตามสีของสารก่อกลายพันธุ์ คือสีแดง เป็นด้านการต่อสู้ สีเขียวเป็นด้านการใช้ยาเสริมพลัง และสีฟ้าเป็นด้านพลังเวทย์
ในการเดินทางภายในเกม ผู้เล่นสามารถเดินทางได้อย่างอิสระในแผนที่ขนาดใหญ่ตามฉบับเกมโลกเปิด โดยเมื่อมีการสำรวจพื้นที่หนึ่งๆไปแล้ว ตามสถานที่หลักๆก็จะมีป้ายนำทางหรือท่าเรือที่จะให้ผู้เล่นสามารถเดินทางอย่างรวดเร็วไปยังสถานที่ต่างๆภายในเกมได้ โดยการเดินทางนั้นสามารถใช้ม้าสำหรับทางบกและเรือสำหรับทางน้ำ หรือไม่อย่างนั้นก็สามารถเดิน/วิ่ง หรือว่ายน้ำในกรณีอยู่ในน้ำได้ ม้าของเกรอลต์นั้นมีชื่อว่า โรช (Roach) ซึ่งผู้เล่นสามารถโจมตีศัตรูตอนขี่ม้าได้ด้วย สำหรับเรือนั้น ผู้เล่นต้องระวังไม่ให้เรือกระแทกกับหิน ชายฝั่ง หรือถูกมอนสเตอร์โจมตี เพราะเรือจะเกิดความเสียหายได้ ซึ่งถ้าเสียหายมาก เรือก็จะอับปางได้ นอกจากนี้ เกมยังให้ผู้เล่นทำกิจกรรมอย่างอื่นนอกจากภารกิจเหล่านั้นได้ อย่างเช่น การแข่งม้า ชกมวย และเกมการ์ดซึ่งเรียกว่าเกวนต์ (Gwent) ได้ สำหรับเกมการ์ดนั้นในตอนหลังยังถูกนำออกมาทำเป็นเกมเดี่ยวอีกด้วยในชื่อ Gwent: The Witcher Card Game
ณพล พรมสุวรรณ
ตรีพล เปลี่ยนชื่อจริง เป็น "ณพล" เมื่อปลายปี พ.ศ. 2560
ในเดือนมีนาคม พ.ศ. 2561 ณพลได้จัดทำเฟสบุ๊คเพจเกี่ยวกับการท่องเที่ยวที่ชื่อว่า "เที่ยวกับคุณแม่-Journey with mother" ที่บอกเล่าการเดินทางไปยังสถานที่ท่องเที่ยว และกิจกรรมต่างๆของณพล และคุณแม่ ถือเป็นเพจท่องเที่ยวที่น่าสนใจและมีกลุ่มเป้าหมายที่ชัดเจน
การศึกษา
ณพล พรมสุวรรณ จบการศึกษาชั้นมัธยมศึกษาตอนต้น จากโรงเรียนสามเสนวิทยาลัย ชั้นมัธยมศึกษาตอนปลาย จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาการบริหารสื่อสารมวลชน คณะวารสารศาสตร์และสื่อสารมวลชน มหาวิทยาลัยธรรมศาสตร์
วีระพงษ์ วงศ์ศิลป์
วีระพงษ์ วงศ์ศิลป์ เป็นศิลปินนักร้องชาวไทยแนวลูกทุ่งหมอลำ ที่มีผลงานการบันทึกเสียง เช่น มักเมียเขา มักคนเมา พ่อพญาอกหัก เดี๋ยวป๋าโทรเอง มักสาวลูกสอง น้ำตาจ่าทองเมียเขาคือเป้าหมาย กาบอกข่าวร้าย เป็นต้น ทั้งนี้ยังมีผลงานกลอนลำยาว ลำล่อง ทำนองกาฬสินธุ์สารคาม ทำนองกาเต้นก้อน เช่น พระบอกแม่ออกทุกข์ ข้าวนาหว่านสารเคมี ปัจจัยที่ห้า ทุกข์ซ้ำเฒ่า เที่ยวกาฬสินธุ์ ประทับใจไทยร้อยเอ็ด รักเมียหลวงห่วงเมียน้อย เป็นต้น และเป็นผู้ก่อตั้งคณะศิลปินภูไท คณะหมอลำทำนองกาฬสินธุ์ สารคาม ทำนองกาเต้นก้อน
ประวัติ
วีระพงษ์ วงศ์ศิลป์ มีชื่อจริงว่า สิทธิพงษ์ โทไข่ษร เกิดวันที่ 8 เมษายน 2507 จบการศึกษาชั้นประถมศึกษา โรงเรียนบ้านเก่าเดื่อ ตำบลทุ่งคลอง อำเภอคำม่วง จังหวัดกาฬสินธุ์ เป็นบุตรคนที่ 9 ในจำนวนพี่น้อง 10 คน ของนายคำผาง โทไข่ษร และนางสอน ศรีเครือดง เป็นลูกชาวนา สายเลือดชาวภูไท ภาษาที่ใช้ก็จะเป็นภาษาภูไท ภาษาลาว ซึ่งเป็นเอกลัษณ์ของอำเภอคำม่วง
ครอบครัวของวีระพงษ์ วงศ์ศิลป์ ได้แต่งงานกับ นางอำนวย โทไข่ษร ตำแหน่งข้าราชการบำนาญ มีบุตร 2 คนด้วยกัน เป็น ชาย 1 หญิง 1 บุตรทั้ง 2 คน ส่วนบุตรชาย ได้มารับหน้าที่เป็นพระเอกของวงศิลปินภูไท วีระพงษ์ วงศ์ศิลป์ คือ พระเอกมาร์ค วงศ์ศิลป์ และเข้ามาช่วยดูแลบริหารจัดการวงด้วย ปัจจุบันอยู่บ้านเลขที่ 240 หมู่ที่ 4 ตำบลทุ่งคลอง อำเภอคำม่วง จังหวัดกาฬสินธุ์
สแมกส์ เจ0723.3-7327
สแมกส์ เจ0723.3-7327 (SMACS J0723.3-7327) เป็นกระจุกดาราจักรซึ่งอยู่ห่างออกไป 5.12 พันล้านปีแสงภายในกลุ่มดาวปลาบินทางซีกฟ้าใต้ (RA/Dec = 110.8375, −73.4391667)   กระจุกนี้เป็นหย่อมท้องฟ้าที่มองเห็นได้จากซีกโลกใต้ กล้องโทรทรรศน์อวกาศฮับเบิลและกล้องโทรทรรศน์อื่น ๆ มักติดตามถ่ายภาพกระจุกนี้เพื่อเสาะหาอดีตอันไกลโพ้น
สแมกส์ เจ0723.3-7327 เป็นเป้าหมายของการถ่ายภาพสีเต็มรูปแบบภาพแรกที่กล้องโทรทรรศน์อวกาศเจมส์ เวบบ์ ถ่ายโดยใช้กล้องเนอร์แคมและเปิดเผยสู่สาธารณชน ก่อนหน้านี้กล้องโทรทรรศน์อวกาศฮับเบิลในโครงการสำรวจกระจุกขนาดใหญ่ทางใต้ (สแมกส์) รวมทั้งกล้องโทรทรรศน์อวกาศพลังค์และกล้องโทรทรรศน์อวกาศจันทราเคยสังเกตการณ์กระจุกนี้มาแล้ว
เสรี อิศรางกูร ณ อยุธยา
เสรี อิศรางกูร ณ อยุธยา เป็นอดีตรัฐมนตรีที่ไม่ประจำกระทรวง และรัฐมนตรีช่วยว่าการกระทรวงเกษตราธิการ ในรัฐบาลของจอมพลแปลก พิบูลสงคราม และเป็นอดีตสมาชิกสภาผู้แทนราษฎรจังหวัดบุรีรัมย์ 2 สมัย และเป็นบิดาของพลเอก ธรรมรักษ์ อิศรางกูร ณ อยุธยา อดีตรองนายกรัฐมนตรี
ประวัติ
นายเสรี อิศรางกูร ณ อยุธยา สมรสกับนางสุขใจ (ไสว) อิศรางกูร ณ อยุธยา มีบุตร 8 คน คือ นางคมขำ สุคนธวยัคฆ์ นางพูนศรี ฟอเรสเตอร์ นายวันรบ อิศรางกูร ณ อยุธยา นายอาคม อิศรางกูร ณ อยุธยา พล.อ.ธรรมรักษ์ อิศรางกูร ณ อยุธยา นางสภาศรี ฟอเรสเตอร์ นายชูกริส อิศรางกูร ณ อยุธยา และนายบรม อิศรางกูร ณ อยุธยา จากนั้นได้สมรสกับนางอุไร บุนนาค อิศรางกูร ณอยุธยา โดยมียสวันต์รังษิกร บุนนาค ศักยดิ์สิงหนาท (อิศรางกูร ณ อยุธยา) เป็นผู้สืบทอดภารกิจงานทางสังคมสงเคราะห์เเละเป็นคณะทำงานกระทรวงยุติธรรม เเละเป็นเหลนในหม่อมมณี บุนนาค สะใภ้หลวงในรัชกาลที่ 7 สืบสายลงมาทางหม่อมมณี บุนนาค ทางราชสกุลภาณุพันธุ์
เสรี ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเมื่อวันที่ 13 มิถุนายน พ.ศ. 2493 ได้รับแต่งตั้งเป็นรัฐมนตรี ในรัฐบาลของจอมพลแปลก พิบูลสงคราม และในเดือนกันยายนได้รับแต่งตั้งเป็รัฐมนตรีช่วยว่าการกระทรวงเกษตราธิการ กระทั่งพ้นจากตำแหน่ง เมื่อวันที่ 29 พฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง
นายเสรี นับว่าเป็นรัฐมนตรีคนแรกของจังหวัดบุรีรัมย์
และเขาได้รับเลือกตั้งครั้งที่สอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
นายเสรี เสียชีวิตในปี พ.ศ. 2537
กีฬาวอลเลย์บอลชายหาดในโอลิมปิกเยาวชน
กีฬาวอลเลย์บอลชายหาดในโอลิมปิกเยาวชน เป็นการแข่งขันวอลเลย์บอลชายหาดนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2014 อยู่ภายใต้การกำกับของสหพันธ์วอลเลย์บอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันวอลเลย์บอลชายหาดประเภทเยาวชน
เอดมันตัน
เอดมันตัน (Edmonton) เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ
เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์
อดีตแหล่งมรดกโลก
สถานที่ที่ได้ขึ้นทะเบียนเป็นมรดกโลกโดยองค์การยูเนสโกอาจสูญเสียสถานะมรดกโลก หากคณะกรรมการมรดกโลกพิจารณาแล้ว เห็นว่าสถานที่นั้น ๆ ไม่ได้รับการดูแลหรือป้องกันอย่างเหมาะสม โดยประการแรก คณะกรรมการฯ จะจัดสถานที่ที่มีความกังวลดังกล่าวไว้ในรายชื่อแหล่งมรดกโลกที่กำลังตกอยู่ในภาวะอันตราย (World Heritage in Danger) และพยายามดำเนินการเจรจากับหน่วยงานท้องถิ่นเพื่อแก้ไขสถานการณ์ หากการแก้ไขล้มเหลว คณะกรรมการฯ จะเพิกถอนสถานะมรดกโลกของสถานที่ที่ขึ้นทะเบียนนั้น
รัฐอาจร้องขอต่อคณะกรรมการฯ ให้ลดขอบเขต/พื้นที่ของแหล่งมรดกโลกที่ขึ้นทะเบียนไว้แล้วแห่งใดแห่งหนึ่ง ซึ่งจะมีผลให้เพิกถอนแหล่งดังกล่าวจากการเป็นมรดกโลกทั้งหมดหรือบางส่วน ภายใต้คู่มือมรดกโลก (World Heritage guidelines) รัฐมีหน้าที่รายงานต่อคณะกรรมการฯ เมื่อใดก็ตามที่ขึ้นบัญชีมรดกโลกได้เสื่อมโทรมลงอย่างร้ายแรง หรือเมื่อยังไม่มีมาตรการแก้ไขความเสื่อมโทรมที่จำเป็น
ปัจจุบัน มีสถานที่/รายการที่ถูกเพิกถอนจากการเป็นมรดกโลกอย่างสิ้นเชิงทั้งสิ้น 3 ได้แก่ เขตรักษาพันธุ์ออริกซ์อาระเบีย ลุ่มน้ำเอ็ลเบอในเดรสเดิน และลิเวอร์พูล
การเลือกตั้งทั่วไปในสเปน พ.ศ. 2559
'''การเลือกตั้งทั่วไปในสเปน พ.ศ. 2559''' กำหนดจัดขึ้นในวันที่ 26 มิถุนายน พ.ศ. 2559 เพื่อเลือกสภาชิกสภาผู้แทนราษฎรใหม่จำนวน 350 ที่นั่ง และสภาชิกวุฒิสภาจำนวน 208 ที่นั่ง หลังจากการเลือกตั้งครั้งที่แล้วพรรคการเมืองหลักทั้งสี่ที่มีที่นั่งมากที่สุดไม่สามารถที่จะบรรลุข้อตกลงและจัดตั้งรัฐบาลผสมได้
กีฬายิงปืนในโอลิมปิกเยาวชนฤดูร้อน 2014
กีฬายิงปืนในโอลิมปิกเยาวชนฤดูร้อน 2014 เป็นการแข่งขันกีฬายิงปืนในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-22 สิงหาคม ค.ศ. 2014 โดยได้จัดขึ้นที่สนาม Fangshan Sports Training Base ซึ่งการแข่งขันกีฬายิงปืนครั้งนี้มีการแข่งขันทั้งหมด รายการ คือ ประเภททีมชาย  รายการ และประเภททีมหญิง  รายการ รายการผสม  รายการ โดยจะมีนักกีฬาเข้าร่วมแข่งขัน  คน จาก  ประเทศ
ประเทศที่เข้าร่วมแข่งขัน
ดังต่อไปนี้:
กองกำลังป้องกันสหภาพ (สหรัฐอาหรับเอมิเรตส์)
กองกำลังป้องกันสหภาพ (القوات المسلحة لدولة الإمارات العربية المتحدة) เป็นกองกำลังทหารของสหรัฐอาหรับเอมิเรตส์ มีหน้าที่ให้การอารักขารัฐเจ้าผู้ครองนคร 7 รัฐ ก่อตั้งขึ้นในช่วงทศวรรษที่ ค.ศ. 1951 โดยรับแบบธรรมเนียมทางทหารมาจากสหราชอาณาจักร กำลังพลทั้งหมด 65,000 นาย
ไอเซินชตัท
ไอเซินชตัท (Eisenstadt; Kismarton, Željezni grad, Željezno, Železno) เป็นเมืองในประเทศออสเตรีย เมืองหลวงของรัฐบัวร์เกินลันท์ มีประชากร 13,165 คน (ค.ศ. 2012)
ชูมี มาริตซา
ในสมัยนั้น ราชอาณาจักรบัลแกเรียยังมีเพลงอีกเพลงหนึ่งซึ่งใช้เป็นเพลงประจำราชวงศ์หรือเพลงสรรเสริญพระบารมี มีชื่อว่า "Himn na Zarstvo Balgarija" เพลงนี้มีสถานะที่สูงกว่าเพลง "ชูมี มาริตซา" และได้ใช้มาจนกระทั่งมีการล้มเลิกการปกครองระบอบกษัตริย์ลงในปี พ.ศ. 2487
อูเวอ พร็อสเคอ
อูเวอ พร็อสเคอ (Uwe Proske; เกิด 10 ตุลาคม ค.ศ. 1961) เป็นนักกีฬาฟันดาบ
อูเวอเคยเข้าร่วมการแข่งขันกีฬาฟันดาบ ประเภทเดี่ยวที่ประเทศเยอรมนีตะวันออก ในการแข่งขันโอลิมปิกฤดูร้อน 1988 และ 4 ปี ภายหลังอูเวอได้รับเหรียญทองจากการแข่งขันประเภททีมที่ประเทศเยอรมนี ในการแข่งขันโอลิมปิกฤดูร้อน 1992
กีฬาเทเบิลเทนนิสในโอลิมปิกเยาวชนฤดูร้อน 2014
กีฬาเทเบิลเทนนิสในโอลิมปิกเยาวชนฤดูร้อน 2014 เป็นการแข่งขันกีฬาเทเบิลเทนนิสในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-23 สิงหาคม ค.ศ. 2014 โดยได้จัดขึ้นที่สนาม Wutaishan Sports Center ซึ่งการแข่งขันกีฬาเทเบิลเทนนิสครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน คน จาก  ประเทศ
ปฏิทินคันเซ
ปฏิทินคันเซ (寛政暦 (Kansei-reki)) เป็นปฏิทินสุริยจันทรคติที่เคยใช้ในญี่ปุ่น
ระยะเวลาการใช้งาน
ปฏิทินนี้ถูกใช้แทนปฏิทินโฮเรียกุ ตั้งแต่วันที่ 1 มกราคม ปีคันเซที่ 10 (16 กุมภาพันธ์ 1798) และใช้มานานเป็นเวลา 46 ปีจนถึง วันที่ 29 ธันวาคม ปีเท็มโปที่ 14 (17 กุมภาพันธ์ 1844) และตั้งแต่วันที่ 1 มกราคม ปีเท็มโปที่ 15 (18 กุมภาพันธ์ 1844) ได้เปลี่ยนมาใช้ปฏิทินเท็มโป
ภาพรวม
เนื่องจากปฏิทินโฮเรียกุเป็นระบบปฏิทินที่มีข้อบกพร่องทางรัฐบาลโชกุนจึงได้พยายามแก้ไขระบบปฏิทินโดยได้แต่งตั้งโยชิโตกิ ทากาฮาชิเป็นเท็มมงกาตะและให้ร่วมมือกับชิเงโตมิ ฮาซามะจัดทำปฏิทินใหม่ขึ้นมา และได้ทำเสร็จในปี 1797
เจ้าฟ้าทะละหะ (ปก)
เจ้าฟ้าทะละหะ (เขมร : ចៅហ្វ៊ាទឡ្ហៈปก, พ.ศ.-2349) หรือออกญากลาโหม (ปก) ที่ต่อมาเป็นเป็นเจ้าฟ้าทะละ (ปก) ต้นสกุล ปกมนตรี มีบทบาททางด้านการทหารและการปกครอง ภายในกัมพูชาในช่วงสมัยกรุงธนบุรีและรัตนโกสินทร์ตอนต้น เคยร่วมรบในสงครามกลางเมืองกัมพูชาในช่วงการแข่งขันการเข้าไปมีบาทบาททางการเมืองการทหารระหว่างสยามและเวียดนาม ทั้งมีบทบาทเป็นบิดาเลี้ยง ผู้อภิบาลของยุกษัตริย์กัมพูชา จนกระทั่งผู้สำเร็จราชการในราชสำนักเขมร